મહેસાણામાં જૂના પાકમાં એરંડાનું પ્રમાણ ઘટી ગયું છે. ટામેટાં અને વરિયાળીના વાવેતરમાં પણ ઘણો ઘટાડો થયો છે. કપાસનું વાવેતર વધીને ઘટી ગયંુ છે. મહેસાણા બદલાયેલી ખેતી વિશે વાત કરતા કૃષિ વૈજ્ઞાનિક ડૉ.પ્રકાશ પટેલ કહે છે, ‘મગફળીનું વાવેતર વધ્યું છે. શિયાળામાં બટાકાનું વાવેતર વધ્યું છે. મરચાં, રીંગણા જેવા શાકભાજીની ખેતી વધી છે.’ બનાસકાંઠામાં પણ આ જ સ્થિતિ છે. ખેડા જિલ્લામાં તમાકુનું વાવેતર ઓછંુ થયું છે અને તરબૂચની ખેતી તરફ વળ્યા છે. બાગાયતી અને શાકભાજીની ખેતીનું પ્રમાણ વધ્યું છે. આંબાવાડીઓનું પ્રમાણ પણ વધ્યું છે. કપડવંજ વિસ્તારમાં દાડમની ખેતી વધી છે. કોઈ કોઈ ખેડૂતો રક્તચંદન અને સફેદ ચંદનની ખેતીમાં પણ વળ્યા છે. ખેડૂતો રક્તચંદનનું વાવેતર વધુ કરે છે. ચલાળી ગામના ખેડૂત જયદીપ ગઢવીએ બે વીઘામાં ચંદનની ખેતી કરી છે અને ચંદનની છોડની વૃદ્ધિથી ઘણા ખુશ છે.